Alfa Canum Venaticorum

Alfa Canum Venaticorum (α CVn / α Canum Venaticorum) eli Cor Caroli ("Kaarlen sydän") on kaksoistähti, joka on 110 valovuoden päässä Maasta. Toinen kaksoistähden komponenteista, α² Canum Venaticorum, on lyhyessä jaksossa pienellä valonvaihtelulla muuttuva tähti ja klassinen esimerkki α² Canum Venaticorum -tyypin tähdestä. Valonvaihtelun jakso on 5,47 päivää ja vaihtelu 0,03 magnitudia. Tällä valkealla pääsarjan tähdellä on voimakas magneettikenttä, joka aiheuttaa joidenkin alkuaineiden rikastumista tähden joissain osissa. Niinpä α² Canum Venaticorum on niin sanottu Ap-tähti. Magneettikentän voima on 1500 kertaa Auringon magneettikentän voima; se vaihtelee välillä +5.000–-4.000 gaussia. Kaksoistähden tähtien väli on 19,3 kaarisekuntia eli 680 AU.

Lähteet

Aiheesta muualla 
Alcyone Cor caroli

Alfa2 Canum Venaticorum -muuttujat
Kaksoistähdet
A-spektriluokan pääsarjan tähdet
F-spektriluokan pääsarjan tähdet